එමෙන්ම පවතින වැසි තත්වය, විශේෂයෙන් ම දිවයිනේ නිරිතදිග කොටසේ ඉදිරි දින කිහිපයේ දී තවදුරටත් බලාපොරොත්තු වනවා.බස්නාහිර, දකුණු, සබරගමුව, මධ්‍යමසහ වයඹ පළාත් වල විටින්විට වැසි හෝ ගිගුරුම් සහිත වැසි ඇති වන අතර දිවයිනේ සෙසු ප්‍රදේශ වල විශේෂයෙන් සවස 2.00න් පසුව වැසි හෝ ගිගිරුම් සහිත වැසි ඇතිවන බවයි කාලගුණ විද්‍යා දෙපාර්තමේන්තුව පවසන්නේ.සමහර ප්‍රදේශවල, විශේෂයෙන් සබරගමුව, මධ්‍යම සහ ඌව පළාත් වලත් මඩකලපුව, අම්පාර, කළුතර සහ ගාල්ල දිස්ත්‍රික්ක වලත් තරමක් තද වැසි (මි.මි. 75 වැඩි) ඇතිවිය හැකියි.ගිගුරුම් සහිත වැසි ඇතිවන විට එම ප්‍රදේශවල තාවකාලිකව තද සුළං ඇති විය හැකි බවද සඳහන්.අකුණු මඟින් සිදුවන අනතුරු අවම කරගැනීමට අවශ්‍ය පියවර ගන්නා ලෙස එම දෙපාර්තමේන්තුව ජනතාවගෙන් ඉල්ලා සිටිනවා.